als_Latn dik_Latn sag_Latn
Presidenti i zgjedhur, Ilir Meta ka akuzuar kryeministrin Rama se ka inskenuar shkarkimin e drejtorit të Spitalit në Berat dhe procedimin ndaj deputetit Rehovica atje për presion ndaj administratës.
Meta tha se policia e lidhur me drogën po kërcënon votuesit në Berat që të mos votojnë LSI-në.
Madje, Meta hodhi dyshime se Rama përdor substanca të ndaluara.
“Nuk ka patur gjunjë as Berisha i parë për të nënshtruar popullin e Beratit e jo më të kenë gjunjë këta që nuk mbajnë dot as ekuilibrin e tyre e jo më të trembin Beratin, Kuçovën, Skraparin.
Kush pi doping mendon se është më i fortë, por zgjedhjet do tregojnë tjetër rezultat. por kur t’i dalë dopingu do i kërkojë falje Petrit Vasilit.
LSI e ka fuqinë tek rinia e Beratit dhe gjithë Shqipërisë. Rinia e ka vendosur forcë të parë”, tha Meta.
Ai i bëri thirrje policisë të mos i bëjnë presion qytetarëve. Meta i ktheu përgjigje edhe për çështjen e timonin Ramën.
“Që të jesh timonier duhet të kesh aftësi të ndryshme. Duhet të dish të frenosh. Sa për akuzat e timonit, ai ka patur Nikon aty. Nëse ia ka lëvizur njeri timonin të merret me Niko Peleshin jo me ne”, tha Meta.
Ai tha se ish-bashkëkryetari i tij zgjodhi vendin e gabuar për t’i shpallur luftë LSI-së me shpifje të shëmtuara dhe të papranueshme, duke iu referuar kryeministrit Edi Rama.
Meta tha se në Berat ka pasur harmoni mes PS-LSI por prej tre muajsh në krye të grupit të punës erdhi një kumarxhi që iu bën presion njerëzve.
“Kë grua socialiste ka hequr LSI këtu në Berat, Arta Daden apo Valentina Leskaj, apo shumë e shumë gra me kontribute të çmuara për t’i zëvendësuar me biznesmenë?
Nuk i heq LSI-ja gratë socialiste por ish-bashkëkryetari im zgjodhi vendin më të gabuar, Beratin për të hapur luftë me LSI-në me shpifje nga më të shëmtuara dhe më të papranueshmet.
Berati e di shumë mirë se ka pasur një harmoni të shkëlqyer gjatë këtyre viteve mes PS- LSI por prej tre muajsh në krye të grupit të punës ka ardhur një kumarxhi dhe ju bën presion njerëzve që të mos shkojnë me LSI-në.
E di Berati dhe ndaj do votoj për LSI-në sepse kjo është partia e socialistëve dhe jo oligarkëve”, tha Meta.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn